KOMMISSIONENS FORORDNING (EF) Nr. 1666/1999

af 28. juli 1999

om gennemførelsesbestemmelser til Rådets forordning (EF) nr. 2201/96 for så vidt angår mindstekrav til handel med visse sorter tørrede druer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), ændret ved forordning (EF) nr. 2199/97(2), særlig artikel 8, og

ud fra følgende betragtninger:

(1) Ifølge artikel 8 i forordning (EF) nr. 2201/96 kan der for de sorter tørrede druer, der omhandles i artikel 7, stk. 1, i nævnte forordning, fastsættes fælles normer for produkter, der er bestemt til konsum i Fællesskabet eller til udførsel til tredjelande; under hensyn til international handelspraksis for de pågældende produkters klassificering bør der blot fastsættes mindstekrav og tolerancer for de tørrede druer, der er bestemt til konsum i Fællesskabet eller til udførsel til tredjelande; for at opnå en forenkling er det hensigtsmæssigt som mindstekrav og tolerancer at vedtage dem, som findes i den norm, der anbefales af Arbejdsgruppen for Normer for Letfordærvelige Produkter og Kvalitetsforbedring under De Forenede Nationers Økonomiske Kommission for Europa;

(2) for at sikre en ensartet anvendelse af dette kvalitetskrav for handel med tørrede druer samtidig med at undgå en for stor belastning af kontrolmyndighederne bør det præcist fastsættes, i hvilket led der skal ske en kontrol af overholdelsen af mindstekravene for de produkter, der er fremstillet i Fællesskabet, og for dem, der er indført fra tredjelande, samtidig med at medlemsstaterne har mulighed for at foretage en kontrol i andre afsætningsled;

(3) for produkter indført fra tredjelande bør der for at forenkle kontrolproceduren ske en begrænsning af kontrollen, således at denne kun skal omfatte mindstekravenes overholdelse for de tørrede druer, der indføres fra tredjelande i store pakninger, da risikoen for, at der indføres produkter, der ikke overholder kravene, i praksis kun gælder for disse produkter;

(4) under hensyn til de særlige træk ved de enkelte nationale kontrolsystemer bør medlemsstaterne selv fastsætte de nærmere regler for udførelsen af denne kontrol;

(5) Forvaltningskomitéen for Forarbejdede Frugter og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Tørrede druer af sorterne "sultanas", "Moscatel" og "korender" henhørende under KN-kode 0806 20, der er bestemt til konsum i Fællesskabet eller udførsel til tredjelande, skal overholde mindstekravene og tolerancerne fastsat i bilaget.

For produkter med oprindelse i tredjelande gælder kravene på stadiet overgang til fri omsætning, og for EF-produkter gælder de på stadiet afsendelse fra forarbejdningsanlæg.

Artikel 2

For tørrede druer, der er produceret i Fællesskabet, og som er bestemt til det indre marked eller til eksport, kontrolleres overholdelsen af de i artikel 1 nævnte mindstekrav og tolerancer på forarbejdningsstedet inden indladning til afsendelse.

For tørrede druer, der indføres i pakninger af nettovægt på over 2 kg, foretages der en stikprøvekontrol af overholdelsen af kravene inden overgangen til fri omsætning på Fællesskabets marked. Medlemsstaterne kan kontrollere disse produkter i alle afsætningsled.

Medlemsstaterne kan beslutte, at de af oprindelsestredjelande for tørrede druer udstedte attester for druernes overholdelse af mindstekravene og tolerancerne for klasse II i den norm, der anbefales af De Forenede Nationers Økonomiske Kommission for Europa (ECE/FN), kan anvendes som bevis for, at bestemmelserne i denne forordning er overholdt.

Artikel 3

Medlemsstaterne fastlægger de nærmere regler for kontrollen.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra 1. september 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 29.

(2) EFT L 303 af 6.11.1997, s. 1.

BILAG

MINDSTEKRAV OG TOLERANCERNE FOR TØRREDE DRUER

1. Definition af produktet

Denne norm gælder for tørrede druer af sorterne sultanas, Moscatel og korender af arten Vitis vinifera L.

2. Mindstekrav

2.1. Tørrede druer skal være:

- hele

- sunde; produkter, der er angrebet af råd eller forringet i en sådan grad, at de er uegnede til konsum, udelukkes

- fri for levende insekter og mider uanset deres udviklingsstadium

- fri for unormal ydre fugtighed

- fri for fremmed lugt og smag (en let lugt af SO2 og smag af olie betragtes ikke som unormalt)

og med forbehold af tolerancerne

- rene, praktisk taget fri for synlige fremmedlegemer

- fri for synlige spor af angreb af insekter, mider eller andre skadegørere

- fri for skimmel

- fri for umodne og/eller utilstrækkeligt udviklede druer

- fri for stilkstykker

- fri for druestilke, hvilket dog ikke gælder druer at typen Moscatel

- fri for beskadigede druer (for udkernede tørrede druer betragtes normale mekaniske læsioner, der er en følge af normale udkerningsprocesser, ikke som "skade")

- fri for synlige sukkerkrystaller

- fri for vegetabilske fremmedlegemer.

2.2. Tørrede druer skal endvidere:

- have ensartede sortskarakteristika

- have en god og karakteristisk smag, konsistens og farve

- være fremstillet af velmodne eller tilstrækkeligt modne druer

- være sigtede eller størrelsessorterede

- være fri for andre fejl end lette fejl, der ligger inden for tolerancerne anført i bestemmelserne om tolerancer, og som ikke forringer helhedsindtrykket, kvaliteten, holdbarheden eller præsentationen i emballagen.

2.3. De tørrede druer skal være i en sådan tilstand, at de:

- kan tåle transport og håndtering og

- ankommer til bestemmelsesstedet i tilfredsstillende tilstand.

3. Vandindhold

De tørrede druers vandindhold må ikke være under 13 % og ikke over 31 % for typen Malaga Muscatel, 23 % for sorter med kerner og 18 % for sorter uden kerner og korender.

4. Bestemmelserne vedrørende tolerancer

Følgende kvalitetstolerancer tillades i hver pakning for produkter, der ikke opfylder kravene til den anførte klasse:

UDEN KERNER

>TABELPOSITION>

MED KERNER

>TABELPOSITION>

KORENDER

>TABELPOSITION>